Eirin Jansen

Eirin Jansen (eller Eirin Jansen Hallangen-Lake) (født 8. januar 1978 i Oslo) er en norsk skuespillerinne som jobber internasjonalt med film, TV og teater. Hun har en mastergrad i acting fra Rose Bruford College i London, og er også utdannet ved Nordisk Institutt for Scene og Studio i Oslo. Hun jobber hovedsakelig i Storbritannia, men startet skuespillerkarrieren i NRKs serie Borgen skole, da hun var ti år gammel. Som barn var hun også med i Midt i smørøyet.

Hun har spilt på scener som John F. Kennedy Center for the Performing Arts i Washington, D.C., The Young Vic i London, The Royal Lyceum Theatre i Edinburgh, i tillegg til Nationaltheatret og Det norske teatret i Oslo.

Hun driver også kunstfirmaet Hallangen art og står bak kunstprosjekter som Mankey Monkey i Liverpool 2009-2010.

Hun giftet seg med kunstneren David John Hallangen-Lake i 2005.

Utdannelse 
 2001 – 2002 M.A. Acting, Rose Bruford College of Speech and Drama, London
 1999 – 2001 Skuespillerutdanningen, Nordisk Institutt for Scene og Studio, Oslo
 1997 – 1998 Teater/Musikkteater, Romerike Folkehøgskole, Jessheim
 1994 – 1997 Drama/Musikk/Dans, Hartvig Nissen, Oslo

Teater og filmografi - utvalg 
 2010 Catrina- Film- Little Man (Lille Mann). Regi: Andy Quayle
 2004 – 2010 Kunstnermodell- Diverse kunstnere; for malerier, tegninger, fotografier, CD cover, bøker osv.
 2009 The Looker- Film- The Look (Blikket) (Filminstallasionkunst). Regi: Amy Connolly
 2004 Cherie og Diamonique- Teater- Nowhere Close. Rawhide Comedy Club, Grand Central Hall og Liverpool Comedy Festival.Regi: Carl Wharton
 2003 One Woman Show (Monolog) – Teater- The Light (Lyset) i Den Finske Sjømannskirken, London. Regi: Antti Sevanto
 2003 Hilde- Teater- Ex (Et stykke skrevet spesielt for denne produksjonen.) The Rose Theatre, London. Regi: Nesta Jones 
 2003 Abigail Williams- Teater- The Crucible (Heksejakten) på Rose Bruford College, London. Regi: Prof. Lou Stein
 2003 Miranda – Teater- The Tempest (Stormen) at Rose Bruford College, London. Regi: Dmitri Toivonen
 2002 Helen- Some Explicit Polaroids at The Theatre Museum, London. Regi: Mark Ravenhill
 2002 Maid- Film- I Am Dina. Nordisk Film, Norsk filminstitutt, Svenska Filminstitutet, Det Danske Filminstitut, Mogarin Films, Sveriges Television, NRK, TV 2 (Danmark= og Per Holst Filmproduction. Regi: Ole Bornedal
 2002 Doris-  My Mother Said I Never Should The Theatre Museum, London. Regi: Charlotte Keatley
 2001 Helene- Teater- Et Dukkehjem på John F. Kennedy Center for the Performing Arts (Washington D.C.), The Royal Lyceum Theatre (Edinburgh), Nationaltheatret (Oslo) og på Festspillene i Bergen. Regi: Kjetil Bang-Hansen
 1998 Ensembleroller- Teater- Faust på Nationaltheatret. Regi: Ragnar Lyth
 1995 Jenny- Film- Mekaniker. Viscom
 1992 – 1993 TV- Midt i Smørøyet, NRK.
 1989 – 1991 Vigdis- TV- Borgen skole. NRK. Regi: Kalle Fürst 
 1985 Loppemarked jente- TV- Portveien 2. NRK

Eksterne lenker 
 

Norske skuespillere
Personer fra Oslo